b'\n_START_ARTICLE_\nMarsovo polje, Rim\n_START_PARAGRAPH_\nMarsovo polje (latinsko Campus Martius, italijansko Campo Marzio) je bilo obmo\xc4\x8dje starega Rima v javni lasti, ki je obsegalo pribli\xc5\xbeno 2 kvadratna kilometra. V srednjem veku je bilo to najbolj naseljeno obmo\xc4\x8dje v Rimu. Isto ime ima tudi IV. rajon (rione) v Rimu, Campo Marzio, ki pokriva manj\xc5\xa1i del prvotnega obmo\xc4\x8dja.\n_START_SECTION_\nAntika\n_START_PARAGRAPH_\nV skladu z mitom o ustanovitvi mesta Rim je Rea Silvia, mati Romula in Rema, pred odkritjem mesta dobila sinov dvoj\xc4\x8dka, ki ju je vzel kralj Alba Longa. Fanta sta bila kasneje odvr\xc5\xbeena v reko Tibero, ki bi kasneje tekla vzdol\xc5\xbe zahodne meje Campusa. Brata, ki sta \xc5\xa1e naprej plavala po reki, sta se kasneje na\xc5\xa1la v novem mestu. Romul, ki je postal edini kralj Rima (po uboju brata Rema), je vladal mnogo let do okoli 7. stoletja pr. n. \xc5\xa1t. Ko se mu je iztekalo \xc5\xbeivljenje, se je nevihtni oblak spustil na sredino odprtega polja zunaj mestnega pomeriuma (sveta meja mesta Rima), da bi starega kralja dvignil v nebesa ._NEWLINE_Ta zemlja, \'med mestom in Tibero\', je postala last rimskega zadnjega etru\xc5\xa1\xc4\x8danskega kralja Tarkvinija Superba. Po porazu in izgnanstvu je bila ravnica posve\xc4\x8dena bogu Marsu . Rimljani so se zbrali spomladi, preden so se odpravili v boj proti sovra\xc5\xbenim plemenom, ki so obkro\xc5\xbeala Rim, in tudi na pomembnih verskih praznikih. Z izjemo majhnega oltarja posve\xc4\x8denega Marsu v bli\xc5\xbeini sredi\xc5\xa1\xc4\x8da polja, ni bilo vidnih sprememb na polju do 5. stoletja pr. n. \xc5\xa1t._NEWLINE_V letu 435 pr. n. \xc5\xa1t. je bila ustanovljena Vila Publica na 300 m \xc4\x8distini. Obmo\xc4\x8dje je bilo zbirali\xc5\xa1\xc4\x8de za dr\xc5\xbeavljane, ki so se zbirali vsakih pet let, da bi jih pre\xc5\xa1teli v popisu, vendar ni bilo trajnih struktur; v naslednjih dveh stoletjih ni bilo nobenih dodatkov. _NEWLINE_S za\xc4\x8detkom punskih vojn sredi 3. stoletja pr. n. \xc5\xa1t. se je rimska voja\xc5\xa1ka ekspanzija  preselila iz italijanskega polotoka, kar je povzro\xc4\x8dilo zmanj\xc5\xa1anje sezonskih zbiranj na polju. \xc5\xa0tevilo tujih vojn pa je mo\xc4\x8dno pove\xc4\x8dalo koli\xc4\x8dino bogastva, ki je pritekalo v Rim. Generali, ki so prisegli razli\xc4\x8dnim bo\xc5\xbeanstvom, da bodo zgradili templje v njihovo \xc4\x8dast, \xc4\x8de bodo zmagali, so uporabili ogromno bogastvo za financiranje teh gradbenih projektov. Poleg templjev in lesenih trgov so se zgradili tudi prostori za zabavo, \xc4\x8deprav so bili za\xc4\x8dasni._NEWLINE_V \xc4\x8dasu Sule so gradbene parcele prodali vplivnim Rimljanom, ki so gradili insule (stanovanjski blok) in vile, ki pa so posegali v skupno zemlji\xc5\xa1\xc4\x8de. To je postalo mesto za comitia centuriata (centurijska skup\xc5\xa1\xc4\x8dina), civilna sre\xc4\x8danja z oro\xc5\xbejem in za mestno milico. Leta 55 pr. n. \xc5\xa1t. je Pompej Veliki zgradil stalno gledali\xc5\xa1\xc4\x8de, Theatrum Pompeium (Pompejevo gledali\xc5\xa1\xc4\x8de), prvo kamnito gledali\xc5\xa1\xc4\x8de v Rimu. Ko je Curia Hostilia pogorela leta 52 pr. n. \xc5\xa1t., je bilo gledali\xc5\xa1\xc4\x8de v\xc4\x8dasih uporabljeno kot prostor za sre\xc4\x8danje senata. Obmo\xc4\x8dje je bilo uporabljeno tudi kot zbirali\xc5\xa1\xc4\x8de za volitve. Julij Cezar je tukaj predvidel Saepta Julia (zaprt prostor za volitve); kasneje gah je dopolnil njegov naslednik Avgust. Leta 33 pred na\xc5\xa1im \xc5\xa1tetjem je Oktavijan posve\xc4\x8dal Porticus Octaviae (Oktavijin portik), zgrajen iz plena dalmatinske vojne._NEWLINE_V Avgustovem obdobju rimskega cesarstva je obmo\xc4\x8dje postalo del mesta: Rim je bil razdeljen na 14 regij in Campus Martius \xe2\x80\x93 Marsovo polje - je bil razdeljen v VII Via Lata na vzhodu in IX Circus Flaminius bli\xc5\xbeje reki. Tu je bil tudi Ara Pacis (Oltar miru), ki ga je zgradil senat, da bi Avgust potrdil mir. Namenjen je bil simbolizaciji uspe\xc5\xa1nega zaklju\xc4\x8dka Avgustovih prizadevanj za stabilizacijo cesarstva. Mark Vipsanij Agripa je iz prvotno mo\xc4\x8dvirne zemlje naredil bazen in kopeli v parku in templje, Laconicum Sudatoriumu ali Agripove terme. Prav tako je zgradil Porticus Argonautarum in Panteon, ki ga je Hadrijan pozneje obnovil, kot je \xc5\xa1e danes. Leta 19 pr. n. \xc5\xa1t. je dokon\xc4\x8dal tudi akvadukt Aqua Virgo, da bi oskrboval te nove kopeli in vodnjake._NEWLINE_Na nenaseljenem severnem obmo\xc4\x8dju je bil velik Avgustov mavzolej. Druge stavbe, ki so bile zgrajene, so bile Marcelijevo gledali\xc5\xa1\xc4\x8de, tempelj Izide in Serapisa (iz \xc4\x8dasa Kaligule), Neronove kopeli in most in Pompejevo gledali\xc5\xa1\xc4\x8de, kjer je Julija Cezarja ubil Mark Brut in njegovi zavezniki. Po velikem po\xc5\xbearu leta 64 je Domicijan je obnovil po\xc5\xbegane spomenike in stadion (zdaj postal Piazza Navona) in Odejon (majhna dvorana). Leta 119, ko je okrepil teme cesarske bo\xc5\xbeanskosti in apoteoze, ki jih je ustanovil Avgust, so Hadrijan in njegovi nasledniki dodali tempelj Hadrijanove ta\xc5\xa1\xc4\x8de, Bo\xc5\xbeanskr Matidije in tempelj samemu bo\xc5\xbeanskemu Hadrijanu, ki ga je zgradil Antonin Pij ._NEWLINE_Kot pri prvih dveh flavijskih in Antoninovih cesarjih, Severani niso namenili veliko sredstev za gradbene projekte v \xc5\xbee prenatrpanem Marsovem polju. Njihovi interesi so bili popravila in naro\xc4\x8danje novih objektov v drugih regijah mesta . Campus ni videl nove velike arhitekturne spremembe do vladavine Avrelijana._NEWLINE_Rimljani so bili zelo ponosni, ker so vedeli, da Rim ne potrebuje utrdb zaradi stabilnosti, ki jo je prinesel Pax Romana pod za\xc5\xa1\xc4\x8dito rimske vojske. V 270-ih pa so barbarska plemena preplavila nem\xc5\xa1ko mejo in dosegla severno Italijo, ko se je rimska vojska trudila, da bi jih ustavila. Da bi olaj\xc5\xa1al ranljivost mesta, je cesar naro\xc4\x8dil gradnjo 19-kilometrskega, 6 do 8 metrov visokega ope\xc4\x8dnega obzidja, utrjenega z obrambnimi stolpi, imenovan Avrelijanov zid. Avrelijan ni do\xc5\xbeivel kon\xc4\x8danja dela, ki ga je zaklju\xc4\x8dil njegov naslednik Prob leta 276. Z dokon\xc4\x8danjem obzidja je bil Campus Martius nazadnje vklju\xc4\x8den v preostanek mesta ._NEWLINE_Sredi 4. stoletja, ko je cesar Konstancij II. obiskal Rim, zdaj nekdanjo prestolnico, so bili zaprti \xc5\xa1tevilni poganski templji. Zgradbe, posve\xc4\x8dene kr\xc5\xa1\xc4\x8danstvu, so za\xc4\x8dele zasedati njihove prostore. Nekateri so bili zmanj\xc5\xa1ani na podporno gradivo, nekateri so bili poru\xc5\xa1eni, nekateri pa so dobili nove vloge, kot je Panteon. Leta 663 so njegovo bronasto stre\xc5\xa1no kritino odstranili in zamenjali s svincem, dejanje je Gregorij rekel, da je posledica \xc2\xbbprekomernega lakomnosti in pretiranega pohlepa za zlatom\xc2\xab\xc2\xa0. V 5. stoletju je bil rim po\xc5\xbegan in opusto\xc5\xa1en: od Vizigotov leta 410 in Vandalov leta 455. Trije potresi so poru\xc5\xa1ili mesto med letoma 408 in 508. Mnoge marmorne obloge in stebri so bili vr\xc5\xbeeni v pe\xc4\x8di, da bi pridobili apno v prahu za ponovno uporabo ._NEWLINE_V zapisih iz 12. ali 13. stoletju, magistra Gregorija, se je ta \xc4\x8dudil tistim zgradbam na Marsovem polju, katerih starodavnost je bila jasna, \xc4\x8deprav imena niso bila tako gotova . \xc4\x8ce pogledam z vi\xc5\xa1ine enega od rimskih gri\xc4\x8dev, je zapisal, so velike strukture nadomestili z \xc2\xbbgozdom [srednjeve\xc5\xa1kih] stolpov\xc2\xab. Leta 1581 je francoski esejist Michel Montaigne odpotoval v Rim in povedal, da \xc2\xbbgradbeniki na samih razbitinah starih stavb, ki so propadle, mimogrede postavljajo temelje novih hi\xc5\xa1, kot da so ti fragmenti velike skale, trdne in zanesljive. O\xc4\x8ditno je, da je veliko starih ulic ve\xc4\x8d kot trideset metrov pod ravnijo obstoje\xc4\x8dih\xc2\xab.\n_START_SECTION_\nGeografija\n_START_PARAGRAPH_\nMarsovo polje (Campus Martius) je bil v mestu, vendar severno od Kapitolskega gri\xc4\x8da . Do cesarskega obdobja je bil ve\xc4\x8dji del regije zunaj pomeriuma (verska meja okrog mesta Rim in mest, ki jih je nadzoroval Rim. V pravnem smislu je Rim obstajal samo znotraj pomeriuma; vse, kar je bilo izven, je bilo samo ozemlje (ager), ki je pripadalo Rimu). Podro\xc4\x8dje je obsegalo okoli 250 hektarjev, ali nekaj ve\xc4\x8d kot dva kilometra severno in ju\xc5\xbeno od Kapitola do Flaminijevih vrat in nekaj manj kot dva kilometra vzhodno in zahodno v naj\xc5\xa1ir\xc5\xa1em delu, med Kvirinalom in reko. Bilo je nizko, od 10 do 15 metrov nad nivojem morja v antiki, zdaj od 13 do 20, in od 3 do 8 nad nivojem Tibere in seveda podvr\xc5\xbeeno pogostim poplavam. Starodavni pisci pravijo, da je bilo v sredi\xc5\xa1\xc4\x8du prostora ve\xc4\x8d prepoznavnih naravnih to\xc4\x8dk, kot so hrastov gozdi\xc4\x8dek severno od otoka v Tiberi in Palus Caprae (\'kozje barje\', v rimski mitologiji je bil Palus Caprae kraj, kjer se je Romul podvrgel vzponu v bo\xc5\xbeanstvo) v sredi\xc5\xa1\xc4\x8du obmo\xc4\x8dja.\n_START_SECTION_\nPomen\n_START_PARAGRAPH_\nV latin\xc5\xa1\xc4\x8dini Campus Martius pomeni \'Marsovo polje\', zelo cenjenega boga v rimskem panteonu. Paul W. Jacobs III pripisuje pomen Marsa kot pokrovitelja tako vojske kot kmetijstva. Marec je bil v koledarskem letu poimenovan po Marsu: ta mesec je do leta 153 pr. n. \xc5\xa1t. ozna\xc4\x8dil za\xc4\x8detek mandata konzulov. _NEWLINE_Campus Martius je morda dobil ime po Ara Martis ("Marsov oltar"), o katerem so govorili \xc5\xbee v 8. stoletju pred na\xc5\xa1im \xc5\xa1tetjem . Ni bilo znano, kdaj je bil zgrajena Ara Marti ali kdaj je bil uni\xc4\x8den._NEWLINE_Dru\xc5\xbebena klima in dogodki v okolici Marsovega molja so bili pomembni za rimsko kulturo. Tit Livij opisuje konjsko dirko, imenovano Equirria, ki se je za\xc4\x8dela 14. marca. Zmagovalni konj je bil ubit in \xc5\xbertvovan Marsu. Drugi dogodek, ki je podprl njegovo trditev, je bila Anna Perenna. Ta dogodek je bil takrat, ko so plebejci od\xc5\xa1li na Marsovo polje, da bi jedli in pili. Razlog, zakaj je bila Anna Perenna pomembna, ker je bila grda in je predstavljala konec leta in Mars je predstavljal lep za\xc4\x8detek leta. Zadnji dogodek, o katerem govori Jacobs II., je festival Tubilustrium, slovesnost, da je vojska pripravljena na vojno. Slovesnost je vklju\xc4\x8devala svete trobente, imenovane tubae. To praznovanje je veljalo za potrditev cesarjevega imperija, kasneje pa je festival potrdil konzularni imperij. S tem, ko opisuje te dogodke, Jacobs II. dobro podpira trditev, da je bilo Marsovo polje kulturno pomembno.\n_START_SECTION_\nArhitektura\n_START_PARAGRAPH_\nSlog in zgradba arhitekturnega kompleksa Marsovega polja je potekala v ve\xc4\x8d stopnjah razvoja med 6. st. pr. n. \xc5\xa1t. skozi pozno antiko. Pravzaprav je nemogo\xc4\x8de natan\xc4\x8dno dolo\xc4\x8diti, kdaj in zakaj so se zgodile te faze, vendar so nekateri zgodovinarji razdelili razli\xc4\x8dna obdobja, ko se je rimska arhitektura soo\xc4\x8dala s sorazmerno precej\xc5\xa1njo transformacijo.\n_START_SECTION_\nRimsko kraljestvo in zgodnja Republika\n_START_PARAGRAPH_\nOd sredine 6. stoletja pred na\xc5\xa1im \xc5\xa1tetjem do konca zgodnje republike (324 pr. n. \xc5\xa1t.) so zgradili \xc5\xa1tiri templje . To so bili Dianin tempelj (6. st.], tempelj Kastorja in Poluksa (495 pr. n. \xc5\xa1t.), tempelj Sosijevega Apolona (431 pr. n. \xc5\xa1t.) in tempelj Junone Regine (392 pr. n. \xc5\xa1t.). Mnoge od teh \xc5\xa1tirih struktur gledajo na Dianin tempelj kot pol legendarnega, ker nima dovolj trajnostnih dokazov, ki bi dokazali njegov obstoj. Razlog za zdru\xc5\xbeitev teh dveh obdobij je v tem, da sta struktura in slog teh templjev minimalno jasna. Razlog za to, zaradi verjetnosti, je v tem, da material, ki je bil takrat uporabljen, ni bil beton, kamen ali marmor, materiali, ki so trajnej\xc5\xa1i in ne le to, ampak v dveh stoletjih je bila gotovo nevarnost uni\xc4\x8denja teh templjev.\n_START_SECTION_\nHelenisti\xc4\x8dno obdobje\n_START_PARAGRAPH_\nPo smrti Aleksandra Velikega leta 324 pr. n. \xc5\xa1t. ali v za\xc4\x8detku \'vala helenizma\' je pri\xc5\xa1lo do drasti\xc4\x8dnega pove\xc4\x8danja pogojev za gradnjo stavb v mestu Rim. V primeru Marsovega polja je bilo zgrajenih sedem templjev . Ti novi templji so bili naslednji: tempelj boginje Belone (296 pr. n. \xc5\xa1t.), tempelj Fortune (293 pr. n. \xc5\xa1t.), Tempelj Juturne (241 pr. n. \xc5\xa1t.), tempelj Herkula Viktorja (221 pr. n. \xc5\xa1t.), Vulkanov tempelj (214 pr. n. \xc5\xa1t.). Edini tempelj, ki je bil izklju\xc4\x8den iz tega seznama je tempelj, zgrajen med 190 in 179 pr. n. \xc5\xa1t. Ni jasno ali je bil ta tempelj, kot pi\xc5\xa1e Ciceron, tempelj nimf ali kot drugi viri - tempelj Lares Permarini ._NEWLINE_To \'obdobje helenizma\' je bil prvi ve\xc4\x8dji korak, v katerem so bili rimski templji, kakor tudi templji, ki so bili najdeni na Marsovem polju, na splo\xc5\xa1no izdelani iz kamna. Ta nov slog je bil na nek na\xc4\x8din korak naprej od enostavnej\xc5\xa1ih oblik, ki se pogosto zdijo grobe in obse\xc5\xbene v primerjavi z estetsko popolnostjo in prefinjenostjo poznej\xc5\xa1ih struktur. V tem obdobju je pri\xc5\xa1lo do preoblikovanja od enostavnega eksperimentiranja do stroge matemati\xc4\x8dne kompleksnosti tlorisov in nadgradenj. Helenisti\xc4\x8dno obdobje ni bilo samo \xc5\xa1irjenje templjev po \xc5\xa1tevilu znotraj Marsovega polja, temve\xc4\x8d tudi slogovna preobrazba.\n_START_SECTION_\nPozna Republika in zgodnje cesarstvo\n_START_PARAGRAPH_\nPodobno kot v helenisti\xc4\x8dnem obdobju je bila pozna republika in zgodnje cesarstvo tudi obdobje ve\xc4\x8d gradbenih projektov znotraj Marsovega polja. To obdobje, kronolo\xc5\xa1ko, se je za\xc4\x8delo ob koncu tretje in zadnje punske vojne in je trajalo do konca julijsko-klavdijske dinastije leta 65 n. \xc5\xa1t.. V tem obdobju je bilo na Marsovem polju zgrajenih \xc5\xa1est templjev. To so bili tempelj Jupitra Statorja (146 pr. n. \xc5\xa1t.), Ferojijev tempelj (pred 100 pr. n. \xc5\xa1t.), Neptunov tempelj (97 pr. n. \xc5\xa1t.), tempelj Izide in Serapisa (43 pr. n. \xc5\xa1t.)] in tempelj Marsa Ultorja (2 pr. n. \xc5\xa1t.)]. Edini tempelj, ki je izklju\xc4\x8den s tega seznama, je tempelj Minerve Halkidike. Razlog za to izklju\xc4\x8ditev je, ker ni znano ali je ta tempelj zgradil Pompej leta 60 pr. n. \xc5\xa1t. ali Avgust leta 29 pr. n. \xc5\xa1t. Nekateri viri podpirajo prepri\xc4\x8danje, da Kasij Dion pripisuje ta tempelj Avgustu: \xc2\xbbMinervin tempelj, ki se je imenoval Hhalkidikum\xc2\xab.  _NEWLINE_Glavni razlog, da so bila ta obdobja lo\xc4\x8dena, je ta, da se je motivacija ali utemeljitev za gradnjo templjev spremenila. V preteklosti so bili ti templji pogosteje kot ne, atribut dolo\xc4\x8denim posameznikom za njihov pretekli uspeh s pokrovitelji, vendar po koncu helenisti\xc4\x8dnega obdobja ti templji postajajo bolj politi\xc4\x8dni instrumenti kot kdaj koli prej. 21 Namesto da bi bili le pristni in rahlo politi\xc4\x8dni \xc2\xbbdonatorji\xc2\xab, ki so ponazarjali uspe\xc5\xa1ne posameznike, je bilo od teh templjev pri\xc4\x8dakovati, da bodo spro\xc5\xbeili propagandne vrednote.\n_START_SECTION_\nRimski imperij\n_START_PARAGRAPH_\nOb Rimu so se v drugi polovici 1. stoletja templji, zgrajeni na Marsovem polju, soo\xc4\x8dili s \'temeljno spremembo slogovne smeri\'. To je bilo obdobje, ko so bili kipi in linearne oblike klasi\xc4\x8dne preteklosti najprej trdno izpodbijani z nadpovpre\xc4\x8dnim obsegom prihodnosti . To je bilo zgodovinsko obdobje, ko je rimska arhitektura v tem, katalizator za arhitekte, sprejela beton kot material za oblikovanje ali kot ga je opisal Neron, kot osvoboditev \xc2\xbbokovja klasi\xc4\x8dne preteklosti\xc2\xab. Marsovo polje se je verjetno prvi\xc4\x8d soo\xc4\x8dilo z obdobjem, ko so se vsi odmaknili od klasi\xc4\x8dnih na\xc4\x8dinov arhitekture .\n_START_SECTION_\nAra Pacis\n_START_PARAGRAPH_\nAra Pacis je oltar, ki je bil zgrajen v \xc4\x8dasu Avgusta. Spomenik je bil narejen leta 9 pr. n. \xc5\xa1t., ob Livijinem rojstnem dnevu. Domnevno oltarji za \xc5\xbertvovanje poganskim bogovom v starem Rimu. Ara Pacis je predstavljal Avgustov namen, da predstavlja obdobje miru, ki je nastalo s koncem republike in za\xc4\x8detkom cesarstva. Ju\xc5\xbeni panel prikazuje versko procesijo z Avgustom, Agripo, Livijo, Tiberijem in drugimi iz Avgustove dru\xc5\xbeine. Sporo\xc4\x8dilo je bilo, da naj bi dru\xc5\xbeina prestala preizkus \xc4\x8dasa in bivanja. Na severni plo\xc5\xa1\xc4\x8di je senat predstavljen v procesiji. Sporo\xc4\x8dilo je bilo, da je senat z Avgustom namesto proti njemu. Na vzhodni plo\xc5\xa1\xc4\x8di so prikazani Tera, rimska boginja zemlje in Pax. Sporo\xc4\x8dilo je bilo, da Rimljani niso ve\xc4\x8d stradali, kar je bilo skladno z Avgustovo obljubo o \'miru in plodnosti\', kjer so kmetom podarili zemljo za kmetovanje in \xc5\xbeetev spomladi. Zahodna plo\xc5\xa1\xc4\x8da, kjer je tudi vhod, prikazuje \xc5\xbertvovanje Eneja, ustanovitelja Rima ali Nume Pompilija, drugega rimskega kralja.\n_START_SECTION_\nArhitekturni pomen\n_START_PARAGRAPH_\nStopnice, ki vodijo do mize na vrhu oltarja, predstavljajo vzpon iz javnega prostora v sveto. Tudi dejstvo, da Ara Pacis ni imel strehe ali vrat in da so bili bogovi upodobljeni kako gledajo navzdol od friza, je pokazalo, da je oseba, ki se zave\xc5\xbee, pogledala navzdol. Ko je senat odredil gradnjo Ara Pacisa, niso dolo\xc4\x8dili nobenih omejitev arhitektom. Arhitekti v starem Rimu so risali na\xc4\x8drte v dimenzijah in razmerjih; na primer velikost ograjenega prostora in \xc5\xa1tevilo korakov so bili vsi v specifi\xc4\x8dnih razmerjih, povezanih z velikostjo osnove. Eklekti\xc4\x8dna umetnost Ara Pacis nas pripelje do tega, da verjamemo, da so lahko komponente pri\xc5\xa1le iz drugih oltarjev v drugih provincah, ki so bili verjetno re\xc5\xa1eni na poti vojakov nazaj v Rim.\n_START_SECTION_\nZgodovinska neskladja\n_START_PARAGRAPH_\nPred Andersenovimi \xc5\xa1tudijami se je predpostavljalo, da je struktura spomenika ve\xc4\x8d ali manj nespremenjena med njegovo postavitvijo in predanostjo. Andersen se je oprl na dokaze Ovidove Fasti in \xc2\xbbKoledar praznikov\xc2\xab, ki prikazuje Avgusta kot pontifex maximusa, status, ki je bil dose\xc5\xbeen leta 12 pr. n. \xc5\xa1t.. Vrnitev iz provinc kot zmagovalca je bila praznovana z mno\xc5\xbei\xc4\x8dnim praznikom, med katerim je bil, kot je prikazal Ovid, pobit beli bik. Toda takega praznika ni bilo mogo\xc4\x8de izvesti v \'popolnem\' Ara Pacisu. Povi\xc5\xa1an prostor je bil za tako veliko sre\xc4\x8danje premajhen. Andersen pravi, da je praznik dejansko potekal na temelju Ara Pacis, ki se je nato imenoval Ara Fortunae Reducis; takrat je bil to preprosto podno\xc5\xbeje na osnovni stopnji. Po Lepidovi smrti in Avgustovih volitvah za pontifex maximusa, se je za\xc4\x8dela gradnja celotnega Ara Pacisa. V podno\xc5\xbeje so bile izklesane stopnice, na vrhu je bila postavljena miza, na plo\xc5\xa1\xc4\x8de, pritrjene na stene, pa so bili vklesani frizi. Dokazi o tej zgodovinski neskladnosti so razvidni iz Gattijevih rekonstrukcijskih na\xc4\x8drtov, ki so bili v nasprotju z Morettijem zaradi pomanjkanja letev za stopnice.\n_START_SECTION_\nAvgustov vzpon na oblast z gradnjo na Marsovem polju\n_START_PARAGRAPH_\nVelik del dogodkov, ki so se odvijali na Marsovem polju, so bili povezani z rimsko voja\xc5\xa1ko ali rimsko volilno ali politi\xc4\x8dno dejavnostjo. Na njem so vojaki, ki so se usposabljali za vojno in uspe\xc5\xa1ni generali pokazali svoje bogastvo, vzeto iz osvojenih de\xc5\xbeel, postavili templje in javne zgradbe, da bi naredili vtis na rimsko prebivalstvo, da bi jim pomagali na volitvah . V 30-ih in 20-ih letih pr. n. \xc5\xa1t. je Rim do\xc5\xbeivljal neprimerljivo rast v projektih javnih zgradb, ki so jih podpirali razli\xc4\x8dni vodilni mo\xc5\xa1ki v rimski dr\xc5\xbeavi. V Rimu je sponzorstvo teh javnih stavb zagotovilo poseben ugled vsakemu posameznemu graditelju in njihovim dru\xc5\xbeinam . Vendar pa je Avgust raz\xc5\xa1iril preteklost, ko je prejel preprost presti\xc5\xbe v korist veliko mo\xc4\x8dnej\xc5\xa1e vloge. Avgust je bil med mnogimi graditelji v tistem \xc4\x8dasu, vendar se je on osredoto\xc4\x8dil na gradnjo stavb za politi\xc4\x8dne funkcije in je lahko zasedel osrednje mesto v politi\xc4\x8dnem ozra\xc4\x8dju Rima. Prva zgradba, ki je bila povezana z Avgustom, je bila Saepta Julia, ki je bila zasnovana za upravljanje mno\xc5\xbeic na volitvah in prepre\xc4\x8devanje goljufij. Volivci bi se zbrali v prostoru za ogrado severno od Saepta in vstopili v strukturo na njegovem severnem koncu, kjer bi nato glasovali. Mark Vipsanij Agripa je dokon\xc4\x8dal Saepta Julijo in jo posvetil v \xc4\x8dast Avgustu. Panteon, ki ga je tudi zgradil Agripa in je bil povezan z Avgustom, je bil dokon\xc4\x8dan v enem letu po Saepta Julia in uporabljen za predvolilne funkcije. Agripa je po Avgustu posku\xc5\xa1al poimenovati Panteon, vendar je bil zavrnjen, namesto tega je postavil kip Avgusta, Julija Cezarja in samega sebe na verandi Panteona. Ko so se mno\xc5\xbeice zbrale, da bi poslu\xc5\xa1ale govore o pomembnih politi\xc4\x8dnih dogodkih, so to storile v zgradbah, posve\xc4\x8denih Avgustu, ki so avtomati\xc4\x8dno povezovale Avgusta in pomembno rimsko politiko. Vse kraje, zgrajene posebej za politi\xc4\x8dne dejavnosti, sre\xc4\x8danja senata in zakonodajne in volilne skup\xc5\xa1\xc4\x8dine, je sponzoriral ali tesno sodeloval z Avgustom. Starodavni rimski zgodovinar Strabon opisuje prisotnost Avgusta na Marsovem polju:_NEWLINE_ Pravzaprav so Pompej, poveli\xc4\x8dan Cezar, Avgust, njegovi sinovi in prijatelji, \xc5\xbeena in sestra, v svoji gore\xc4\x8dnosti do stavb in nastalih stro\xc5\xa1kov presegli vse druge. Ve\xc4\x8dino teh vsebuje Marsovo polje (Campus Martius), zato je poleg svoje naravne lepote dobil \xc5\xa1e nadaljnji okras kot rezultat predvidevanja. Dejansko je velikost Campusa izjemna, saj je na voljo isto\xc4\x8dasno in brez vme\xc5\xa1avanja, ne samo za dirkali\xc5\xa1\xc4\x8de in vse druge konjeni\xc5\xa1ke igre, temve\xc4\x8d tudi za to, da se veliko ljudi, ki se igrajo z \xc5\xbeogo, potiskanje obro\xc4\x8dev in rokoborbo; in umetni\xc5\xa1ka dela, ki so okoli Campusa in tla, ki so prekrita s travo skozi vse leto in krone tistih gri\xc4\x8dev, ki so nad reko in se raztezajo vse do njenega brega, ki dajejo v o\xc4\x8di izgled vsega tega, pravim, ponuja spektakel, od katerega se te\xc5\xbeko umakne. Zato so Rimljani v prepri\xc4\x8danju, da je ta kraj najsvetej\xc5\xa1i, v njem postavili grobove svojih najbolj slavnih mo\xc5\xbe in \xc5\xbeena. Najpomembnej\xc5\xa1i je tisti, ki se imenuje mavzolej, velik nasip ob reki na vzvi\xc5\xa1eni podlagi iz belega marmorja, debelo prekrit z vedno zelenimi drevesi do samega vrha. Na vrhu je bronasta slika Avgusta cezarja; pod gomilo so grobnice njega in njegovih sorodnikov; za gomilo je veliko sveto obmo\xc4\x8dje s \xc4\x8dudovitimi sprehajali\xc5\xa1\xc4\x8di; in v sredi\xc5\xa1\xc4\x8du Campusa je zid (ta je tudi iz belega marmorja) okrog njegovega mavzoleja; stena je obdana z okroglo \xc5\xbeelezno ograjo in prostor v steni je zasajen s \xc4\x8drnimi topoli. Tak je Rim.  _NEWLINE_Ker se je ta serija arhitekturnih sprememb pojavila po Avgustovem porazu Marka Antonija, je njegova povezava z novimi politi\xc4\x8dnimi zgradbami pospe\xc5\xa1ila njegov dvig politi\xc4\x8dne mo\xc4\x8di in statusa v Rimu. Leta dr\xc5\xbeavljanske vojne od Velike rimske dr\xc5\xbeavljanske vojne (49\xe2\x80\x9445 pr. n. \xc5\xa1t.) do zadnje vojne Rimske republike (32\xe2\x80\x9430 pr. n. \xc5\xa1t.) so zapustili Rim v stanju skoraj brezpravnosti, vendar Republika \xc5\xa1e ni bila pripravljena sprejeti Avgustovega nadzora. Isto\xc4\x8dasno se Avgust ni mogel odre\xc4\x8di svoji avtoriteti, ne da bi tvegal nadaljnje civilne vojne med drugimi rimskimi generali in \xc4\x8deprav ni \xc5\xbeelel politi\xc4\x8dne pozicije, je bila njegova dol\xc5\xbenost skrbeti za dobro po\xc4\x8dutje Rima in rimskih provinc. Avgustovi cilji od tega trenutka naprej so bili vrnitev Rima v stanje stabilnosti in civiliziranosti z odpravo politi\xc4\x8dnega pritiska na sodi\xc5\xa1\xc4\x8da in zagotavljanjem vsaj svobodnih volitev. Ne samo, da je Avgust vrnil senat in ljudsko skup\xc5\xa1\xc4\x8dino na njihovo prej\xc5\xa1njo vlogo, so njegove nove stavbe na Marsovem polju zagotovile senatu in skup\xc5\xa1\xc4\x8dini nove politi\xc4\x8dne domove, ki so bili vsi tesno povezani z Avgustom. Z voljnim obnavljanjem rimskega senata in priljubljenih zborov na njihovo nekdanjo vlogo in izgradnjo ve\xc4\x8d monumentalno politi\xc4\x8dno osredoto\xc4\x8denih stavb v celotnem Campusu, se je Avgust stalno povezoval s politi\xc4\x8dnim ozra\xc4\x8djem Rima.\n_START_SECTION_\nVerske zgradbe\n_START_PARAGRAPH_\nNa Marsovem polju je bilo veliko javnih spomenikov verskega pomena, saj so bili templji razli\xc4\x8dnih bogov, ki so bili vpeti v rimsko kulturo. Eden najve\xc4\x8djih spomenikov je bil tempelj Marsa Ultorja (ma\xc5\xa1\xc4\x8devalca), posve\xc4\x8den Marsu, bogu vojne. Je na Avgustovem forumu in je njegova najbolj ambiciozna arhitekturna stavba. Gradnja se je za\xc4\x8dela leta 30 pr. n. \xc5\xa1t. Zunanjost templja je bila zgrajena z italijanskim belim marmorjem iz Carrare, stebri pa odra\xc5\xbeajo korintski slog. Na arhitekturo je mo\xc4\x8dno vplival tempelj kapitolskega Jupitra (36 metrov \xc5\xa1irok in 50 metrov dolg). Prav tako je bil politi\xc4\x8dni subjekt, ki je \xc5\xbeelel pove\xc4\x8dati Avgustovo vlogo pri ma\xc5\xa1\xc4\x8devanju Cezarjevega atentata._NEWLINE_Nekateri najpomembnej\xc5\xa1i templji Campusa so pravokotni templji Largo di Torre Argentina, ki so v ju\xc5\xbenem delu Marsovega polja . Je verski kompleks, sestavljen iz \xc5\xa1tirih templjev: tempelj Juturna, tempelj Fortuna Huiusce Diei, tempelj Feronia in tempelj Lares Permarini. Ti templji ka\xc5\xbeejo, da se verske dejavnosti razprostirajo po Rimu in niso osredoto\xc4\x8dene na nekdanje verske kraje Kapitolskega gri\xc4\x8da ali Forum Romanum. Umetnostni zgodovinar Stamper trdi, da je Largo Argentina ozna\xc4\x8dil za\xc4\x8detek ve\xc4\x8dkratnih zmagovalnih procesij uspe\xc5\xa1nih generalov. V 1. stoletju pred na\xc5\xa1im \xc5\xa1tetjem je pri\xc5\xa1lo do spremembe iz jonskega sloga v korintskega. Akantovi listi so bili oblikovani na vrhu teh stebrov._NEWLINE_Druga dva pomembna templja sta tempelj Apolona Sosiana in tempelj boginje Bellone. En je povezan s kultom Apolona, drug pa je posve\xc4\x8den boginji vojne. Oba templja sta v Circus Flaminiusu in sta bila zgrajena v 2. stoletju pred na\xc5\xa1im \xc5\xa1tetjem. Bellonin tempelj je bil obnovljen v marmorju in travertinu s \xc5\xa1estimi korintskimi stebri ob sprednji strani in devetimi ob straneh.\n_START_SECTION_\nVerski dogodki\n_START_PARAGRAPH_\nMarsovo polje je bilo obmo\xc4\x8dje verskih obredov. V \xc4\x8dasu oktobrske jeseni, natan\xc4\x8dneje 15., je bil mesto festivala, posve\xc4\x8denega Marsu, oktobrski konj. Ta tradicija naj bi se za\xc4\x8dela v 6. stoletju pr. n. \xc5\xa1t.  Festivalski rituali naj bi za\xc5\xa1\xc4\x8ditili prihodnje leto in vojake, ki so se po pohodih vrnili v Rim. Ta festival je bil sestavljen iz \xc5\xa1tevilnih etap, vklju\xc4\x8dno s konjskimi dirkami in \xc5\xbertvovanjem konja, ki mu je sledila dekoracija izrezane glave z listi. _NEWLINE_Druga pomembna verska prireditev so bile posvetne igre (lat. Ludi saeculares). Igre, ki so bile ustanovljene v \xc4\x8dasu rimske republike in jih je za\xc4\x8del cesar Klavdij, ko je \xc4\x8dlovek po imenu Valesij molil za zdravilo za bolezen svojih otrok in mu naro\xc4\x8dil, naj \xc5\xbertvuje bo\xc5\xbeanstvom podzemlja. Klavdij je to storil kot na\xc4\x8din, da ne samo zadovolji bogovom, ko je nekaj strel udarilo mesto Rim, temve\xc4\x8d poudarilo rojstvo zlate dobe. Te igre so bile nekak\xc5\xa1en obred prehoda, ki je potekal ve\xc4\x8d dni in no\xc4\x8di, da bi ozna\xc4\x8dil konec novega saeculum in za\xc4\x8detek naslednjega. Saeculum naj bi bil najdalj\xc5\xa1a mo\xc5\xbena dol\xc5\xbeina \xc4\x8dlove\xc5\xa1kega \xc5\xbeivljenja, stara 100 ali 110 let. Procesija se je za\xc4\x8dela v Apolonovem templju, blizu Cirkusa Flaminija, nadaljevala se je v Forumu, pre\xc5\xa1la na Vicus Tuscus, Velabrum, skozi Forum Boarium in kon\xc4\x8dno kon\xc4\x8dala v templju Junone Regine. Avgust, ko je o\xc5\xbeivil igre, je spremenil destinacijo procesije iz templja Junone Regine v Ceresin tempelj, ki je na Aventinu. Apolonov tempelj, ki se je najverjetneje uporabljal, je bil Apolon Sosianij, ki je vzpostavil versko povezavo med Aventinom in jugozahodnim kampusom. _NEWLINE_Eden od zadnjih dogodkov je bila tudi Ana Perenna, ki je bila tudi praznovana v mar\xc4\x8devih idah. Ljudje bi \xc5\xa1li na Marsovo polje na dan praznovanja in pitja . Po mnenju zgodovinarja Johannesa Lyluda so med festivalom tudi javno in zasebno \xc5\xbertvovali za zdravo leto.\n_START_SECTION_\nSrednji vek\n_START_PARAGRAPH_\nPo napadih barbarov so bili prekinjeni akvadukti, hitro upadajo\xc4\x8da populacija iz okoli\xc5\xa1kih hribov se je osredoto\xc4\x8dila na Marsovo polje, odvisno od Tibere, zaradi vode, vendar pod vplivom poplav. Ker je bil poleg reke in poleg Vatikana, je obmo\xc4\x8dje v srednjem veku postalo najbolj naseljen del Rima. Reka je podpirala uspe\xc5\xa1no gospodarstvo in oskrbo z vodo, nepretrgan tok romarjev v mesto pa je prinesel bogastvo na tem obmo\xc4\x8dju._NEWLINE_Glavna cesta, ki je povezovala Rim s preostalo Evropo, je bila Via Cassia, ki je vstopala v Rim skozi Porta del Popolo v severnem delu Marsovega polja. Via Cassia je postala najpomembnej\xc5\xa1a cesta v srednjeve\xc5\xa1kih \xc4\x8dasih, saj je Rim povezovala z Viterbom, Sieno in Firencami._NEWLINE_Druga glavna cesta do Rima, Via Aurelia, je postala v srednjem veku znana po \xc5\xa1irjenju malarije, ker je \xc5\xa1la skozi nezdravo mo\xc4\x8dvirje blizu ve\xc4\x8d obalnih jezer v ni\xc5\xbeinah Maremma (kot so laguna Orbetello, jezero Capalbio in drugi Tombolos) in ker je bila zaradi poteka ob morju bolj nagnjena k napadom roparjev. Obalna mesta okoli Via Aurelie so bila obmo\xc4\x8dja ugrabitve \xc5\xbeensk in plenjenja muslimanskih Saracenskih piratov._NEWLINE_Zaradi vse ve\xc4\x8djega pomena tega obmo\xc4\x8dja se je nekaj pape\xc5\xbeev odlo\xc4\x8dilo za izbolj\xc5\xa1anje pogojev. V obdobju 1513\xe2\x80\x931521 je pape\xc5\xbe Leon X. zgradil pot, ki je povezala Porto del Popolo z Vatikanom. Ta cesta je bila po pape\xc5\xbeu prvi\xc4\x8d poimenovana Via Leonina, kasneje najbolj znana Via di Ripetta po imenu re\xc4\x8dnega pristani\xc5\xa1\xc4\x8da. Da bi izbolj\xc5\xa1ali higieno obmo\xc4\x8dja, je bilo ve\xc4\x8d rimskih vodovodov obnovljenih._NEWLINE_Ker se je prebivalstvo Rima v srednjem veku mo\xc4\x8dno pove\xc4\x8dalo, je Marsovo polje postal mno\xc5\xbei\xc4\x8dno kulturno mesto, kjer so se naselili \xc5\xa1tevilni tujci. Leta 1555 je pape\xc5\xbe Pavel IV. ozna\xc4\x8dil del ju\xc5\xbenega dela Campusa kot geto, ki je vseboval judovsko prebivalstvo mesta.\n_START_SECTION_\nSodobni Rim\n_START_PARAGRAPH_\nPo renesansi, kot je bilo v preostalem delu Rima, se Marsovo polje (Campus Martius) ni veliko spremenilo; drugih velikih gradbenih projektov ni bilo, prebivalstvo se je zmanj\xc5\xa1alo. To se je  obrnilo po tem ko je Rim leta 1870 postal prestolnica novo ustanovljene Kraljevine Italije._NEWLINE_Kasneje je obmo\xc4\x8dje postalo \xc5\xa1e bolj nagneteno, zgrajeni so bili za\xc5\xa1\xc4\x8ditni nasipi, ki so zaustavili poplavljanje Tibere. Zaradi tega je bilo obmo\xc4\x8dje veliko varnej\xc5\xa1e, toda visoki nasipi so u\xc4\x8dinkovito uni\xc4\x8dili tradicionalno to\xc4\x8dko vkrcanja, imenovano Ripetta (\'majhen breg\'), ozke ulice, ki vodijo do reke in ljudske zgradbe ob robu reke.'